Pensii speciale parlamentari: La trei ani de când a fost promulgată legea care lăsa parlamentarii fără pensiile speciale, 828 de foști senatori și deputați o încasează în continuare. Nu doar că numărul lor nu s-a redus, dar a crescut cu 60 față de legislatura precedentă.
357 de parlamentari votau pe 17 februarie 2021 abrogarea articolelor din Statutul deputaților și senatorilor care le permiteau acestora să încaseze, după încetarea activității, între 2.000 și 11.000 de lei, în funcție de numărul de mandate.
Câte pensii speciale plătește România și cine beneficiază de ele. Cea mai mare pensie de serviciu depășește 22.000 de lei
Toți parlamentarii au fost de acord, cu excepția reprezentanților UDMR, care s-au abținut de la vot.
În august 2023, în timp ce majoritatea românilor se gândea la concediu, un grup de 95 de foști deputați și senatori înainta o petiție către Tribunalul București, scrie Europa Liberă.
Cei 95 cereau magistraților să le recunoască dreptul la indemnizația pentru limita de vârstă – denumire ce se referă la venitul lunar de care beneficiază fiecare fost parlamentar. În limbaj popular – pensia specială.
În martie 2024, judecătorii de la Tribunalul București au obligat Senatul României să repună reclamanții în plată.
Decizia nu este definitivă, dar vine în completarea altor zeci de hotărâri similare ale instanțelor din întreaga țară.
Urmăriți Alba24.ro și pe Google News
Dacă ți-a plăcut articolul: